Návrh VZN vyvesený na úradnej tabuli v obci Malá Ida dňa   17.8.2011                   

VZN vyvesené na úradnej tabuli v obci Malá Ida  13.9.2011                   
VZN nadobudne účinnosť dňa  28.9.2011                                                               
 


Obecné zastupiteľstvo Obce Malá Ida  na základe ust. §6 ods.1 a ust. § 11 ods.4 písm. g)  zákona SNR č. 369/1990 Zb.  o obecnom zriadení v znení neskorších právnych predpisov a na základe ust. § 140 ods. 9 zákona č. 245/2008 Z.z o výchove a vzdelávaní ( školský zákon ) a o zmene a doplnení niektorých zákonov  v y d á v a  toto 
VŠEOBECNE  ZÁVÄZNÉ  NARIADENIE
č. 2/2011

o výške príspevku zákonného zástupcu dieťaťa resp. žiaka na čiastočnú úhradu nákladov a určenie  podmienok úhrady v školskej jedálni 
Čl. 1

Úvodné ustanovenia

(1) Obec Malá Ida zriadila zariadenie školského stravovania - školskú jedáleň pri Základnej škole v Malej Ide, Školská 10.               
(2) Školská jedáleň poskytuje stravovanie deťom alebo žiakom za čiastočnú úhradu nákladov vo výške nákladov na nákup potravín podľa vekových kategórií stravníkov v nadväznosti na odporúčané výživové dávky, ďalej len „príspevok.“  
(3) Účelom tohto nariadenia je určiť výšku príspevku zákonného zástupcu dieťaťa,  resp. žiaka  a určiť podmienky platenia tohto príspevku za stravovanie v školskej jedálni . 

Čl. 2

Výška príspevku  
(1) Obec Malá Ida určuje výšku príspevku na stravovanie v školskej jedálni na stravníka  a jedlo  v čase ich pobytu v škole alebo školskom zariadení nasledovne : 

              materská škola

  ( stravníci od 2 do 6 rokov )               Desiata               Obed                  Olovrant       

                                                                0,28 €   +       0,68 €   +                0,23 €   =    1,19 € 
                materská škola 

(stravníci od 2 do 6 rokov, ktorí navštevujú MŠ len do obeda)                                       0,96 € 

               základná škola – I. stupeň
( stravníci od 6 – do 11 rokov  )                      




Obed     1,01 € 
              základná škola – II. stupeň             



            Obed     1,09 €                                             
(stravníci od 12 – 16 rokov)  
               Dospelí  - zamestnanci a cudzí – náklady na potraviny                   
Obed    1,19 € 
(2) Zákonný zástupca dieťaťa alebo žiaka uhrádza výšku finančného príspevku na stravovanie určenú týmto VZN podľa vekových kategórií stravníkov.

Čl. 3
 Určenie podmienok platenia príspevku

(1) Zákonný zástupca dieťaťa alebo žiaka je povinný uhradiť finančný príspevok hotovosťou na  základe príjmového pokladničného dokladu do pokladne Školskej jedálne (ŠJ) v Malej Ide, šekom alebo prevodným príkazom na účet ŠJ č. 0492931003/5600  a to mesačne vopred najneskôr do 15. dňa príslušného  kalendárneho mesiaca. 

 (2) Prípadnú neúčasť na stravovaní je možné nahlásiť najneskôr do 8.00 hod. u vedúcej školskej  jedálne.

(3) Včas nahlásená neúčasť na stravovaní sa zohľadní v najbližšom mesiaci.
Čl. 4
Spoločné a záverečné ustanovenia

(1)  Zmeny a doplnky tohto všeobecne záväzného nariadenia schvaľuje Obecné zastupiteľstvo Obce Malá Ida.

(2) Na tomto všeobecne záväznom nariadení sa uznieslo Obecné zastupiteľstvo Obce Malá Ida dňa   
( 3) Toto VZN č. 2/2011 nahrádza VZN č. 3/2009.
V Malej Ide, dňa 16.8.2011
........................................

Ján Buranovský

starosta obce
